Az iskolai kert a biológia tanításának szolgálatában. 
53 
nyékot adnak ; de azért sikerült alkalmas helyet keríteni benne 
az ökológiai csoportok számára, amelyeket »Cornel Schmitt: 
üer biologische Schulgarten« című könyv (Verlag von Dr. 
Datterer & Cie., Freising) alapján rendeztünk be, amennyire 
t. i. az adott viszonyok között lehetséges volt. (L. alább). 
Az ökológiai növénycsoportokon kívül udvarunk egyik 
lejtője 50 gyümölcs- és erdei fával s cserjével van beültetve; 
egy másik lejtőt pedig, miután vadgesztenyefák árnyékában 
másra nem használhattuk fel, fenyőfácskákkal ültettünk be. 
Közöttük különböző vadontermő növényeket honosítottunk meg. 
Az udvar keleti és déli kerítése mentén díszcserjék vannak 
ültetve azonkívül a kevésbé árnyékos helyeken kis ágyakat 
rendeztünk be kerti virágok számára. Az udvart észak felől 
bekerítő fal mellé pedig futónövényeket ültettünk; előttük 
12 méter hosszú és 6 méter széles, eléggé napos terület van, 
amelyet konyhakerti növények termelésére alkalmaztunk. 
A helybeli állatvédő egyesület szívességéből van a kert- 
ben 10 mesterséges fészekodu és 4 madáretető ; meg is hono- 
sodtak itt az éneklő madarak az ifjúság gyönyörködtetésére és 
a természet iránt való szeretetök fölkeltésére és ápolására. 
Vali továbbá az udvaron a baromfitenyésztésnek kicsiben 
való gyakorlására alkalmas ó 1 bekerített kifutóval, egy-egy 
galambdúc, nagy voliére és terrarium. 
Dr. Kováts Lajos városi t. orvos úr, egyesületünk buzgó 
m.-titkára, nagy érdeklődéssel viseltetik biológiai berendezésünk 
iránt s hathatósan támogatott bennünket annak létesítésében. 
Az ő színes felszólítására írtam meg ez igénytelen sorokat 
egyesületünk évkönyve számára, egyúttal kiterjeszkedve iskolai 
kertünk berendezésének ismertetésére. 
Az iskolai kert ökológiai csoportjai. 
' I. A növények fényszomja. 
Szobanövények hajtásai rendesen abba az irányba fejlőd- 
nek, ahol napfényhez juthatnak. Sötét pincében sarjadzó bur- 
gonya hajtásai arra felé nőnek, ahol egy kis ablakon vagy 
szellőző nyíláson át fény szóródik be. 
